Pasientinformasjon etter kirurgisk inngrep i huden
Det er fjernet en bit av huden i lokalbedøvelse.

Gjør det vondt?
Lokalbedøvelsen varer vanligvis 1-2 timer. Deretter merker du en viss ømhet i såret, men smerten er sjelden så kraftig at den må behandles. Skulle det likevel være behov for smertestillende, anbefales paracetamol i vanlig dose det første døgnet.

Hvordan stelles såret hjemme?
Plasteret du fikk kan ligge til stingene skal fjernes. Hvis det blir gjennomtrukket av blod etter kort tid, bør det skiftes hjemme.

Bandasjen som er lagt på såret ditt heter: …………………………………………………….

Forsiktig vask og dusjing er tillatt. Hvis bandasjen blir våt eller løsner, bør den skiftes.

Unngå hard fysisk aktivitet som fører til slag mot såret eller strekk i huden, de første 1-2 uker.

Det er en fordel om såret plastres med et uelastisk plaster (plastertape) i 1-3 måneder etter at stingene er tatt. Dette vil stabilisere huden slik at arret blir penere.

Hvordan merker jeg at noe er galt?
Ømheten etter operasjonen avtar gradvis og går over etter 1-(2) dager. Skulle derimot smerter inntre eller bli verre noen dager etter operasjonen, kan det være tegn på infeksjon.

Tegn på infeksjon:

Økende smerter

Rødhet, varme og hevelse rundt sårkanten eller rundt enkelte sting

Gult puss ved såråpningen eller der stingene sitter

Feber

Ved ett eller flere tegn på sårinfeksjon, bør en ta kontakt med lege.

Stingene fjernes etter ………………………… dager.

Har du spørsmål, kan du henvende deg til:

Hudavdelingen, Haukeland universitetssykehus
Telefon 55973950
www.helse-bergen.no